[{"text_idx": "#000008", "text": "Preferente mailara zuzenean igotzeko aukera izango du bihar Umore Ona futbol taldeak"}, {"text_idx": "#000009", "text": "Preferente mailara igotzea eta Ligako txapeldun izatea lortuko luke Usansoloko Umore Ona erregional taldeak maiatzaren 6an jokatuko duten partidan."}, {"text_idx": "#000011", "text": "Usansoloko Umore Ona erregionaleko taldeak Ligako partidarik garrantzitsuenetarikoa jokatuko du bihar, maiatzak 6, Gernika Sporting taldearen aurka. Partida irabazteak zuzenean Preferente mailara igotzea ahalbidetuko lieke. \u201cEra berean, hurbilago legoke Ligan txapeldun izateko\u201c, diote klubetik."}, {"text_idx": "#000012", "text": "Norgehiagoka larunbatean 19:00etan izango da Meatzetako futbol zelaian, sarrera doan. \u201cZalantzarik ez dago, taldeak zuon guztion laguntza behar du helburua lortzeko. 12 urte igaro ondoren, Preferente mailara igotzeko moduan gaude eta horregatik futbol zelaiko sarrera doan izango da\u201c, diote."}, {"text_idx": "#000013", "text": "A Gazte eta A Kadete taldeek ere \u201caparteko denboraldia\u201d egiten ari direla diote Umore Ona taldetik. Alde batetik, A Gazte taldeak ohorezko maila eskuratu du eta lehen gelditu da ligan, eta bestetik, A kadete taldeak kadete arloko lehen mailara igotzea lortu du."}, {"text_idx": "#000022", "text": "'Kirolaren Europako Hiria' erantzukizunaren eta etikaren printzipioaren arabera egindako izendapena da eta Basaurik 2024erako..."}, {"text_idx": "#000026", "text": "\u2018Alez ale, Ugao euskaraz josi dezagun\u2019 proiektuarekin, euskaldunen sarea sortu nahi du Guraso Elkarteak herrian"}, {"text_idx": "#000027", "text": "Ekimena bultzatzeko, gaur (martxoak 27), umeekin jolasak eta pankarta margoketa egingo dituzte herriko plazan...."}]